**Чандраян-2** (санскр.: चंद्रयान्-२; «Месяцовы карабель») — другая (пасля «Чандраян-1») аўтаматычная міжпланетная станцыя Індыйскай арганізацыі касмічных даследаванняў (ISRO) для даследавання Месяца. Мэтай місіі з’яўлялася дасягнуць арбіты спадарожніка Зямлі і здзейсніць мяккую пасадку на месяцовую паверхню.

Гісторыя
--------

Першапачаткова, праект планавалася рэалізаваць сумесна з Расійскім касмічным агенцтвам. Аднак, пасля няўдачы з апаратам Фобас-Грунт у 2011 годзе, Раскосмас высунуў шэраг дадатковых патрабаванняў, у тым ліку да масы месяцахода, пасля чаго Індыя вырашыла запускаць апарат самастойна, а старт быў перанесены з 2013 года на канец 2017 — пачатак 2018 года. Для запуску апарата Індыя выкарыстала ўласную ракету-носьбіт GSLV.

Станцыя «Чандраян-2» павінен быў вывучаць Месяц з арбіты. У склад місіі ўваходзіў таксама невялікі аўтаматычны месяцаход (ровер) «Праг’ям» (англ.: Pragyan) вагой ад 30 да 100 кг, які планавалася даставіць на Месяц пасадачным модулем расійскай станцыі «Луна-Ресурс».

Пасадачны модуль «Вікрам» («Доблесць») павінен быў зрабіць мяккую пасадку на паверхні Месяца і даставіць туды планетаход «Праг’ям» ( «Мудрасць»), які на працягу 14 дзён меў збіраць узоры для аналізу і рабіць здымкі, перадаючы іх на Зямлю. Меркавана ён мог прапрацаваць на Месяцы два-тры тыдні, на пасадачным модулі меўся сейсмометр для рэгістрацыі месяцатрусаў. «Вікрам» планавалася пасадзіць у раёне Паўднёвага полюса Месяца альбо ў кратары Манцыні, альбо ў кратары Сімпелій.

Пасля пераносаў пуск ракеты-носьбіта GSLV III з зондам з Касмічнага цэнтра імя Сатыша Дхавана на востраве Шрыхарыкота быў вызначаны на 02:51 па мясцовым часе 15 ліпеня 2019 года, а пасадка на паверхню Месяца павінна была адбыцца 6 верасня 2019 года. За 56 хвілін да старту пуск быў адменены з-за тэхнічнай непаладкі ў дзейнасці ракеты-носьбіта.

Пуск ракеты-носьбіта GSLV III з АМС «Чандраян-2» адбыўся ў 14:43 па мясцовым часе (09:13 UTC) 22 ліпеня 2019 года. Пуск прайшоў удала, але апарат быў выведзены на 6 тыс. км вышэй, чым планавалася. За кошт гэтага апарат мог здзейсніць менш манеўраў і сэканоміць паліва пры палёце да Месяца.

13 жніўня апарат выйшаў на калямесяцовую арбіту і пачаў паступовае зніжэнне. 7 верасня пры няўдалай спробе пасадкі на Месяц быў страчаны модуль «Вікрам».

Заўвагі
-------

1. ↑  candra **(нявызн.)**(недаступная спасылка).  Spoken Sanskrit. Архівавана з першакрыніцы 23 ліпеня 2011. Праверана 5 лістапада 2008.(Праверана 9 студзеня 2012)
2. ↑  yaana **(нявызн.)**(недаступная спасылка).  Spoken Sanskrit. Архівавана з першакрыніцы 23 ліпеня 2011. Праверана 5 лістапада 2008.(Праверана 9 студзеня 2012)
3. ↑  India, Russia giving final shape to Chandrayaan-2 **(нявызн.)**, *Hindustan Times* (30 кастрычніка 2008). Праверана 11 лістапада 2008.(недаступная спасылка)
4. ↑  Россия и Индия объединят усилия по изучению Луны Архівавана 24 жніўня 2010. // Наука и технологии России(Праверана 9 студзеня 2012)
5. ↑  Индия может запустить к Луне станцию «Чандраян-2» без участия России Архівавана 23 ліпеня 2019.
6. ↑  В Индии начались испытания посадочного модуля второй лунной миссии(руск.), *ТАСС* (25.10.2016).
7. ↑  Индия вновь отложила свою миссию на Луну // РГ, 5.08.2018
8. ↑  Mallikarjun, Y..  India plans to send seismometer to study moonquakes **(нявызн.)**, *The Hindu* (29 May 2013). Праверана 1 June 2013.
9. ↑  Индия планирует в апреле отправить к Луне автоматическую экспедицию «Чандраян-2» // ТАСС
10. ↑  Запуск второй индийской миссии к Луне – КА «Чандраян-2» – переносится на октябрь 2018 года, не исключены и дальнейшие переносы - индийская газета «The times of India»
11. ↑  Индия перенесла старт лунной миссии «Чандраян-2» на 2019 год
12. ↑  Запуск индийского лунохода перенесли на июль
13. ↑  Повторный старт индийской лунной миссии «Чандраян-2» назначили на 22 июля
14. ↑  Индийский космический аппарат «Чандраян-2» вывели на нерасчётную орбиту

Спасылкі
--------

* Chandrayaan 2 updates
* India’s next moon mission depends on Russia’. (September 9, 2012) Архівавана 19 снежня 2012.
* Chandrayaan-2 to get closer to moon